บริการจัดส่งสินค้าภายในวัน (Same Day Delivery) จะให้บริการเฉพาะสินค้าที่ร่วมรายการ และสามารถจัดส่งได้เฉพาะกทมฯ และปริมณฑลภายในระยะทาง 30 กม. นับจากสาขาโฮมโปรที่ใกล้ที่สุด โดยท่านสามารถเลือกบริการจัดส่งสินค้า Same Day และตรวจสอบอัตราค่าบริการในหน้าชำระเงิน บริการจัดส่ง Same Day ครอบคลุมการจัดส่งอย่างเดียว และ จัดส่งพร้อมติดตั้งตามมาตรฐานโฮมโปร เฉพาะกลุ่มสินค้าเครื่องปรับอากาศติดผนัง, เครื่องซักผ้า, โทรทัศน์, เครื่องล้างจานตั้งพื้น, เฟอร์นิเจอร์, สุขภัณฑ์บางรายการและ เครื่องทำน้ำอุ่น-น้ำร้อน (เฉพาะแบบจั๊ม) ท่านอาจมีค่าใช้จ่ายส่วนเกิน หากสถานที่ติดตั้งมีความจำเป็นต้องใช้อุปกรณ์นอกเหนือจากมาตรฐานที่กำหนด ท่านสามารถศึกษารายละเอียดเพิ่มเติมเกี่ยวกับมาตรฐานการติดตั้งของสินค้าแต่ละรายการ รวมถึงค่าใช้จ่ายส่วนเพิ่มต่างๆ ได้ที่เมนูเงื่อนไขการติดตั้งในหน้ารายละเอียดสินค้า บริษัทฯ จะทำการจัดส่งสินค้าตามวันและสถานที่จัดส่งที่กำหนดเท่านั้น หลังจากที่ลูกค้าชำระเงินและได้รับอีเมลยืนยันคำสั่งซื้อแล้วภายในระยะเวลาที่กำหนดเท่านั้น โดยท่านไม่สามารถเปลี่ยนแปลงข้อมูลการจัดส่งหรือแก้ไขคำสั่งซื้อ และทางบริษัทฯ ขอสงวนสิทธิ์จัดส่งให้เฉพาะที่อยู่ที่ระบุอย่างชัดเจนเท่านั้น โดยจะไม่จัดส่งสินค้าไปยังตู้ ปณ. สำหรับการจัดส่งสินค้าที่ไม่ได้มีวัสดุห่อหุ้มจากผู้ผลิต และเป็นการจัดส่งโดยโฮมโปร ทางบริษัทฯ ของดการห่อหุ้มสินค้าเพิ่มเติม เพื่อเป็นการช่วยลดขยะและลดมลพิษให้กับสิ่งแวดล้อม เงื่อนไขและอัตราค่าบริการจัดส่ง Same Day ชำระเงินตั้งแต่ก่อน 16.00 น. ท่านจะได้รับสินค้าภายในวันไม่เกิน 20.30 น. ชำระเงินตั้งแต่หลัง 16.00 น. ท่านจะได้รับสินค้าภายในวันถัดไปไม่เกิน 20.30 น. อัตราค่าบริการ Same Day 2 อัตรา ดังนี้ ค่าบริการ 100 บาท เมื่อซื้อสินค้าตั้งแต่ 1 – 2,499 บาท* ค่าบริการ 200 บาท เมื่อซื้อสินค้าตั้งแต่ 2,500 บาท ขึ้นไป* กรณีท่านไม่อยู่รับสินค้าและไม่มีผู้รับสินค้า โดยไม่ได้แจ้งเลื่อนล่วงหน้า 3 ชม. ก่อนเวลาจัดส่ง ท่านต้องชำระค่าขนส่งเพิ่ม 300 บาทต่อครั้ง บริการจัดส่ง Same Day ไม่สามารถจัดส่งในบางสถานที่ที่มีข้อจำกัดไม่ให้เข้าจัดส่งในวันหยุดหรือในยามวิกาล เช่น คอนโด และ บางหมู่บ้าน